******

***Crna Gora***

***Ministarstvo poljoprivrede i ruralnog razvoja***

Na osnovu člana 29, 39 i 40 Zakona o državnoj imovini ("Službeni list CG", broj 21/09 i 40/11), člana 5 Uredbe o prodaji i davanju u zakup stvari u državnoj imovini („Službeni list CG“, broj 44/10), i zaključka Vlade Crne Gore broj 07-3725 od 6.8.2020. godine, Ministarstvo poljoprivede i ruralnog razvoja objavljuje

# J A V N I P O Z I V

# ZA UČEŠĆE NA JAVNOM NADMETANJU ZA DAVANJE U ZAKUP NEPOKRETNOSTI U DRŽAVNOJ SVOJINI U OPŠTINI NIKŠIĆ

**1. Predmet javnog nadmetanja**

Predmet javnog nadmetanja je katastarske parcele broj 1139/2 i 1137, površine 91.054m2, evidentirane u posjedovnom listu broj 844, KO Ozrinići, opština Nikšić, svojina – Crna Gora, raspolaganje – Vlada Crne Gore, na period od 5 (pet) godina.

 **2. Početna cijena na javnom nadmetanju**

##### Početna cijena zakupa opisana u tački 1 na godišnjem nivou iznosi 1.820,00€ (hiljadu osam stotina dvadeset eura).

 **3. Mjesto i vrijeme održavanja javnog nadmetanja**

Davanje u zakup nepokretnosti iz tačke 1 će se vršiti, javnim usmenim nadmetanjem koje će se sprovoditi u prostorijama Ministarstva poljoprivrede i ruralnog razvoja, Rimski trg 46, dana **22.09.2020. godine, utorak, sa početkom u 10:00 časova.**

 **4. Uslovi javnog nadmetanja**

Pravo da učestvuju na javnom nadmetanju imaju podnosioci prijava odnosno sva pravna i fizička lica, koja uplate depozit u iznosu od 5% od iznosa početne cijene zakupnine i to: **91,00 € (devedesetjedan euro).**

Depozit se uplaćuje na žiro-račun broj **535-17202-77** (kod Prve banke Crne Gore) za učešće na javnom nadmetanju.

Obrazac Prijave za učešće na javnom nadmetanju može se dobiti Zahtjevom na mail natasa.bozovic@mpr.gov.me, do 18.09.2020. Godine do 12:00 časaova.

Uz prijavu je neophodno dostaviti i Plan korišćenja zemljišta za period od pet godina.

Učesnici u javnom nadmetanju čije su prijave neblagovremene i nepotpune ne mogu učestvovati u javnom nadmetanju.

Smatraće se da su ispunjeni uslovi za održavanje javnog nadmetanja, ako u naznačeno vrijeme pristupi makar jedan učesnik koji ponudi iznos početne cijene zakupnine na godišnjem nivou.

Minimalnu promjenu raspona ponuda u postupku javnog nadmetanja utvrđuje Komisija za davanje u zakup predmetnog lokaliteta formirana rješenjem br. 460-165/19-15 u skladu sa Uredbom o prodaji i davanju u zakup državne imovine putem javnog nadmetanja – aukcije ("Službeni list Crne Gore", br. 44/10).

Postupak javnog nadmetanja se završava ako nijedan od učesnika ni na treći poziv ne ponudi veću cijenu od do tada ponuđene najveće cijene.

U tom slučaju zakupcem se proglašava učesnik koji je prvi ponudio najveću postignutu cijenu.

 **5. Ostali uslovi javnog nadmetanja**

Zakupac je dužan da sa Vladom Crne Gore – Ministarstvom poljoprivrede i ruralnog razvoja zaključi Ugovor o zakupu predmetne nepokretnosti u roku od 30 (trideset) dana od dana održavanja javnog nadmetanja.

Ukoliko zakupac ne zaključi Ugovor o zakupu u predviđenom roku, gubi pravo na povraćaj depozita, a zakupodavac ima pravo da zaključi ugovor o zakupu predmetne imovine sa drugim ponuđačem na javnom nadmetanju koji je ponudio drugu najveću cijenu.

Pravo na povraćaj depozita gubi potencijalni zakupac koji podnese prijavu, a ne učestvuje, odnosno ne registruje se za javno nadmetanje.

Uplaćeni depozit će se vratiti ostalim učesnicima u roku od 10 (deset) dana od dana javnog nadmetanja, a depozit izabranog ponuđača se zadržava i uračunava u cijenu zakupa.

Registracija učesnika će se vršiti u prostorijama Ministarstva poljoprivrede i ruralnog razvoja, Rimski trg 46, Podgorica, 15 minuta prije početka održavanja javnog nadmetanja.

Bliže informacije mogu se dobiti u Ministarstvu poljoprivrede i ruralnog razvoja na telefon: **020/482-225** ili namail adresi natasa.bozovic@mpr.gov.me.

Komisija Ministarstva poljoprivrede i ruralnog razvoja (Komisija za sprovođenje postupka davanja u zakup predmetne nepokretnosti) zadržava pravo da poništi postupak javnog nadmetanja prije početka njegovog održavanje uz pisano obrazloženje.